Η διαμονή μας στο σπίτι της Νάντιας και της Βασιλικής ήταν μια πολύ ευχάριστη εμπειρία που μας βοήθησε να απολαύσουμε ακόμα περισσότερο το ταξίδι μας στη Θεσσαλονίκη. Κατ' αρχάς η θέση του καταλύματος ήταν ιδανική για δύο λόγους: 1). Ήταν αρκετά κοντά στο αεροδρόμιο (περίπου 15 λεπτά με το αυτοκίνητο) αλλά και με εύκολη πρόσβαση στο κέντρο της Θεσσαλονίκης και στο εμπορικό κέντρο Mediterranean Cosmos και στο Noesis και 2). Η γειτονιά είναι πολύ ήσυχη. Το σπίτι είναι πολύ λειτουργικό, cozy και νιώθεις σαν να είσαι σπίτι σου. Η Νάντια είναι μια πολύ ευχάριστη, ευγενική κι εξυπηρετική κοπέλα. Μας έδωσε όλες τις πληροφορίες που χρειαζόμασταν. Ακόμη και πριν το ταξίδι μας ήταν πάντα άμεση στις διευκρινιστικές ερωτήσεις μας και πρόθυμη να εξυπηρετήσει με τον καλύτερο δυνατό τρόπο. Τέλος, εκτιμήσαμε ιδιαίτερα το γεγονός της ευελιξίας στο check in και check out και την προσαρμοστικότητά της στους χρόνους άφιξης κι αναχώρησης της πτήσης μας. Good value for money!